Εκπαίδευση στη Μάλτα

Η εκπαίδευση στη Μάλτα είναι υποχρεωτική μέχρι την ηλικία των δεκαέξι ετών και προσφέρεται μέσα από τρεις διαφορετικούς φορείς: το κράτος, την εκκλησία και τον ιδιωτικό τομέα. Το κράτος είναι υπεύθυνο για την προώθηση της εκπαίδευσης και της διδασκαλίας, την διασφάλιση της καθολικής πρόσβασης στην εκπαίδευση για όλους τους Μαλτέζους πολίτες, καθώς και την ύπαρξη ενός συστήματος σχολείων και ιδρυμάτων προσιτού σε όλους τους πολίτες. Οι στόχοι της εκπαίδευσης στη Μάλτα περιλαμβάνουν την πνευματική και ηθική ανάπτυξη και την προετοιμασία κάθε πολίτη ώστε να συμβάλει παραγωγικά στην εθνική οικονομία. 

Αν και οι Μαλτέζοι πολίτες είχαν πρόσβαση στην εκπαίδευση κατά τη διάρκεια της αραβοκρατίας (870-1090), η άφιξη διάφορων χριστιανικών ταγμάτων στους επόμενους τέσσερις αιώνες καθιέρωσε την θρησκευτικού τύπου εκπαίδευση για τις πλούσιες οικογένειες των νησιών. Οι Ναΐτες Ιππότες δημιούργησαν το Πανεπιστήμιο της Μάλτας, γύρω από το οποίο συστάθηκαν πρωτοβάθμια, δευτεροβάθμια και μεταδευτεροβάθμια ιδρύματα. Μετά την εκδίωξη των Ιπποτών από τα γαλλικά στρατεύματα, το 1798, η πρωτοβάθμια δημόσια εκπαίδευση έγινε διαθέσιμη για το σύνολο του πληθυσμού της Μάλτας. Το 1878, τα αγγλικά αντικατέστησαν τα ιταλικά ως κύρια γλώσσα διδασκαλίας.https://books.google.gr/books?id=-emKDwAAQBAJ&pg=PA259&lpg=PA259&dq=1878+English+Education+in+Malta&source=bl&ots=xKdee2k6rr&sig=ACfU3U0Z3tVI2rAXpCAB_gMgTUX-55xBFA&hl=el&sa=X&ved=2ahUKEwjAhbKjs5fpAhWQYsAKHRQUBPwQ6AEwCnoECAsQAQ#v=onepage&q=1878%20English%20Education%20in%20Malta&f=false Το 1946 επιβλήθηκε η υποχρεωτική εκπαίδευση για όλα τα παιδιά, για το λόγο ότι ο αναλφαβητισμός είχε αυξηθεί σημαντικά μεταξύ των δύο παγκόσμιων πολέμων. Σύμφωνα με τη νομοθεσία που ψηφίστηκε το 1988, τα παιδιά από την ηλικία των πέντε ετών εγγράφονται στην πρωτοβάθμια εκπαίδευση.https://www.persee.fr/doc/remmm_0997-1327_1994_num_71_1_1643http://www.justiceservices.gov.mt/DownloadDocument.aspx?app=lom&itemid=8801https://eacea.ec.europa.eu/national-policies/eurydice/content/legislation-43_de

Το εκπαιδευτικό σύστημα της Μάλτας χωρίζεται σε τέσσερα επίπεδα: προσχολική (ηλικίες 3-5), πρωτοβάθμια (ηλικίες 5-11), δευτεροβάθμια (ηλικίες 11-16) και τριτοβάθμια. Η προσχολική εκπαίδευση είναι προαιρετική, αλλά επιχορηγείται πλήρως από το κράτος. Οι μαθητές, από την περίοδο της πρωτοβάθμιας εκπαίδευσής τους, τοποθετούνται σε κατευθύνσεις που βασίζονται στο μορφωτικό επίπεδο, και, στην ηλικία των έντεκα ετών, δίνουν ειδικές εξετάσεις για την εξακρίβωση της κατεύθυνσης που θα ακολουθήσουν στη δευτεροβάθμια εκπαίδευση.https://eacea.ec.europa.eu/national-policies/eurydice/content/malta_enhttps://eacea.ec.europa.eu/national-policies/eurydice/content/organisation-education-system-and-its-structure-49_enhttp://www.malta.com/en/business-education/school-university

Η επιτυχία στις εξετάσεις αυτές τοποθετεί τον μαθητή σε ένα γυμνάσιο προχωρημένου επιπέδου, ενώ η μέτρια επίδοση ή η μη συμμετοχή στις εξετάσεις τοποθετεί τον μαθητή σε ένα λιγότερο ανταγωνιστικό γυμνάσιο. Στην ηλικία των 16 ετών πραγματοποιούνται οι εξετάσεις του πιστοποιητικού δευτεροβάθμιας εκπαίδευσης (NEC) και σε ηλικία 18 ετών οι ειδικές εξετάσεις εισαγωγής στην τριτοβάθμια εκπαίδευση. Το 2008, 26.711 μαθητές πρωτοβάθμιας εκπαίδευσης, 25.793 μαθητές δευτεροβάθμιας εκπαίδευσης, 5.719 μαθητές μεταδευτεροβάθμιας εκπαίδευσης, 9.472 φοιτητές τριτοβάθμιας εκπαίδευσης και 6.268 φοιτητές επαγγελματικών λυκείων εγγράφηκαν σε εκπαιδευτικά ιδρύματα της Μάλτας. Περίπου το 30% των μαθητών πρωτοβάθμιας και δευτεροβάθμιας εκπαίδευσης της Μάλτας είναι εγγεγραμμένοι σε ιδιωτικά σχολεία, τα περισσότερα από τα οποία λειτουργούν στο πλαίσιο της Καθολικής Εκκλησίας.https://www.quddies.com.mt/churches/214/San-Tumas-More-Universita-ta-Malta/Msidahttps://books.google.gr/books?id=Fmq3DQAAQBAJ&pg=PA182&lpg=PA182&dq=30%25++Malta+Catholic+Church&source=bl&ots=qPTcFXYkkg&sig=ACfU3U0OwGhLyFo9UrsiDEF1IX2VEW9wuQ&hl=el&sa=X&ved=2ahUKEwj_hcKEs5fpAhUMT8AKHSBeDPkQ6AEwHnoECAsQAQ Το σημαντικότερο μεταδευτεροβάθμιο ίδρυμα της Μάλτας είναι το Πανεπιστήμιο της Μάλτας, το οποίο λειτουργεί από το 1592.https://education.stateuniversity.com/pages/955/Malta-EDUCATIONAL-SYSTEM-OVERVIEW.html

Παραπομπές

Κατηγορία:Μάλτα